Μανωλίνα Κωνσταντίνου

Η Μανωλίνα Κωνσταντίνου (10 Απριλίου 1993, Λεμεσός) είναι Κύπρια διεθνής αθλήτρια πετοσφαίρισης, η οποία κατά την περίοδο 2024-25 αγωνίζεται με τη φανέλα του Παναθηναϊκού Α.Ο. στο Πρωτάθλημα Ελλάδας στη θέση της ακραίας. Έχει σπουδάσει Βιολογία στο Πανεπιστήμιο Αθηνών καθώς και Διατροφολογία.

 Καριέρα 
Η Μανωλίνα Κωνσταντίνου ξεκίνησε από πολύ μικρή τα πρώτα της βήματα στο χώρο του βόλλεϋ. Σε ηλικία μόλις 9 ετών εντάχθηκε στις ακαδημίες πετοσφαίρισης της ΑΕΛ Λεμεσού, στην οποία παρέμεινε μέχρι το 2011. Με την κυπριακή ομάδα η Μανωλίνα Κωνσταντίνου κατέκτησε το Πρωτάθλημα Κύπρου την περίοδο 2008-09, το Κύπελλο Κύπρου το 2011 καθώς και το Σούπερ Καπ την ίδια χρονιά (2011). Επίσης έχει κατακτήσει κυπριακά πρωταθλήματα νεανίδων και κορασίδων.

Το Φθινόπωρο του 2011 η Κύπρια ακραία άφησε την Κύπρο για να ξεκινήσει τις σπουδές της στο Βιολογικό τμημα του Πανεπιστημίου Αθηνών και ταυτόχρονα πήρε μεταγραφή στον τότε Πρωταθλητή Ελλάδας Παναθηναϊκό.Η Κωνσταντίνου στον Παναθηναϊκό www.lions-radio.com  Παρά το γεγονός ότι τα αμέσως προηγούμενα χρόνια η γυναικεία ομάδα βόλλεϋ των πράσινων είχε σαρώσει τους εγχώριους τίτλους, την περίοδο 2011-12 δεν κατάφερε να κατακτήσει κανέναν.

Μετά το τέλος της αγωνιστικής περιόδου 2011-12, η Μανωλίνα Κωνσταντίνου μεταπήδησε στον «αιώνιο αντίπαλο» Ολυμπιακό Πειραιώς, με τον οποίο υπέγραψε συμβόλαιο τριετούς διάρκειας.Η Μανωλίνα Κωνσταντίνου στον Ολυμπιακό www.onsports.gr  Ετσι βρέθηκε στο ξεκίνημα της μεγάλης ομάδας που κυριάρχησε τα επόμενα χρόνια στην ελληνική πετοσφαίριση. Την περίοδο 2012-13 οι ερυθρόλευκες, υπό τις οδηγίες του προπονητή Αρχοντέλη Σωτήρχου, κατέκτησαν το Πρωτάθλημα Ελλάδος για πρώτη φορά στην ιστορία του συλλόγου αλλά και το Κύπελλο Ελλάδος. Μάλιστα, η Μανωλίνα Κωνσταντίνου ψηφίστηκε ως η πολυτιμότερη παίκτρια της τελικής φάσης του Κυπέλλου που διεξήχθη στη Σαντορίνη.Η Κωνσταντίνου Πολυτιμότερη Παίκτρια του Κυπέλλου Ελλάδας 2013 www.onsports.gr 
Στον Ολυμπιακό παρέμεινε άλλα τρία χρόνια και γεύτηκε τη χαρά των συνεχόμενων Πρωταθλημάτων και Κυπέλλων που κατέκτησε με τις υπόλοιπες ερυθρόλευκες μέχρι το 2016 που παρέμεινε στην ομάδα του Πειραιά.

Το Καλοκαίρι του 2016 η Κωνσταντίνου υπέγραψε στον Ηρακλή Κηφισιάς,Στον Ηρακλή Κηφισιάς η Κωνσταντίνου www.onsports.gr  που τότε αγωνιζόταν στην Α2 Εθνική κατηγορία, και συνέβαλε αποφασιστικά στην κατάληψη από την ομάδα της Κηφισιάς της 1ης θέσης του Α' Ομίλου του πρωταθλήματος, και τελικά στην άνοδο της ομάδας στη Βόλεϊ Λιγκ, ως δευτεραθλητή του Ειδικού Τουρνουά Ανόδου. Στον Ηρακλή παρέμεινε μέχρι τον Ιανουάριο του 2018, οπότε η ομάδα της Κηφισιάς αποχώρησε από το Πρωτάθλημα 2017-18, και η Κωνσταντίνου εντάχθηκε για το υπόλοιπο της περιόδου στον Γ.Σ. Ηλιούπολης Αττικής.Ανακοίνωσε Κωνσταντίνου η Ηλιούπολη www.sport-fm.gr  Χαρακτηριστικό των ικανοτήτων της είναι το γεγονός ότι τη συγκεκριμένη περίοδο (2017-18) αναδείχθηκε Πολυτιμότερη Παίκτρια (MVP) και με τις δύο ομάδες με τις οποίες αγωνίστηκε. Την 1η αγωνιστική με τον Ηρακλή και τη 17η αγωνιστική με τον Γ.Σ. Ηλιούπολης.
Το Καλοκαίρι του 2018 η Μανωλίνα Κωνσταντίνου μεταγράφηκε στη Θέτιδα Βούλας που τότε μόλις είχε ανέβει στην Βόλεϊ Λιγκ, new.volleyball.org.cy Με την ομάδα της Βούλας συνέχισε τις εξαιρετικές της εμφανίσεις, αναδεικνυόμενη Πολυτιμότερη Παίκτρια (MVP) της 16ης αγωνιστικής της περιόδου 2018-19, επιτυχία που επανέλαβε και την 17η αγωνιστική της περιόδου 2019-20. Με την Θέτιδα ανανέωσε το συμβόλαιό της και για την περίοδο 2020-21,Ξανά η Μανωλίνα στη Θέτιδα www.greekvolley.gr  και "πρόλαβε" να χριστεί Πολυτιμότερη Παίκτρια της 3ης αγωνιστικής 2020-21.
Τον Δεκέμβριο του 2020 το Πρωτάθλημα Ελλάδας είχε διακοπεί εξαιτίας της Πανδημίας COVID-19 και υπήρχε αβεβαιότητα στο πότε και εάν θα συνεχιστεί, οπότε πολλές αθλήτριες αναζήτησαν τη συνέχιση της καριέρας τους στο εξωτερικό.Μας τελείωσε Κυρίες και Κύριοι! Οι πρώτες Ελληνίδες αθλήτριες πήραν τον δρόμο της ξενιτιάς volleyland.gr  Έτσι και η Μανωλίνα Κωνσταντίνου συμφώνησε με την ισχυρή Μπεκεστσάμπαϊ Ρ.Σ.Ε. της ομώνυμης πόλης της Ουγγαρίας,Άφησε την Ελλάδα και πήγε Ουγγαρία η Μανωλίνα Κωνσταντίνου volleyball.org.cy  με την οποία κατέκτησε τη 2η θέση στο Κύπελλο και στο Πρωτάθλημα Ουγγαρίας.

Την περίοδο 2021-22 επανερχόμενη στην Ελλάδα αγωνίστηκε με τη φανέλα του Παναθηναϊκού,Στον Παναθηναϊκό και πάλι η Κωνσταντίνου www.pao1908.com  με τον οποίο κατέκτησε το Πρωτάθλημα και το Κύπελλο Ελλάδας. Τον Ιούνιο του 2022 η Μανωλίνα Κωνσταντίνου επέλεξε να επιστρέψει ύστερα από 11 χρόνια στο κυπριακό πρωτάθλημα, και συμφώνησε με την ανερχόμενη δύναμη Ολυμπιάδα Νεάπολης του Δήμου Λευκωσίας, με προπονητή τον Γιάννη Νικολάκη.Στην Ολυμπιάδα η Κωνσταντίνου www.fosonline.gr  Η Κωνσταντίνου συμβάλλει αποφασιστικά στην καθιέρωση της ομάδας της Νεάπολης στη γυναικεία κυπριακή πετόσφαιρα, κατακτώντας έξι τίτλους στα δύο χρόνια παρουσίας της στη Λευκωσία. Η αρχή έγινε τον Οκτώβριο του 2022 με το Σούπερ Καπ, και ακολούθησαν Πρωτάθλημα και Κύπελλο περιόδου 2022-23, το Σούπερ Καπ 2023 και ξανά το νταμπλ την περίοδο 2023-24. Πολυνίκης και τροπαιούχος πλέον επανέρχεται στον ελλαδικό χώρο υπογράφοντας τον Ιούλιο του 2024 με τον πρωταθλητή Ελλάδας 2023-24 Παναθηναϊκό.Παναθηναϊκός, βόλεϊ γυναικών: Ξανά στα πράσινα η Μανωλίνα Κωνσταντίνου www.sport24.gr 

 Πετοσφαίριση άμμου 
Η Μανωλίνα Κωνσταντίνου ασχολείται επίσης από μικρή ηλικία και με την πετοσφαίριση άμμου. Με τη Μαριώτα Αγγελοπούλου έχουν φτιάξει ένα αχώριστο δίδυμο, που έχει σημειώσει σημαντικές επιτυχίες τόσο στον ελληνοκυπριακό, όσο και στον ευρωπαϊκό χώρο.
Δύο από τις πολλές διακρίσεις τους είναι το Χρυσό Μετάλλιο στο Ευρωπαϊκό Πρωτάθλημα Κ20 Μικρών Κρατών το 2011 στο Τελ Αβίβ, www.volleyball.org.cy και το Ασημένιο Μετάλλιο στους 17ους Αγώνες Μικρών Κρατών το 2017 στο Σαν Μαρίνο σε επίπεδο πλέον Γυναικών.Η ομάδα της Κύπρου στη 2η θέση στους Α.Μ.Κ. στην πετοσφαίριση άμμου - 2017 www.sigmalive.com  Και στις δύο διοργανώσεις το δίδυμο Μ-Μ, όπως πλέον αποκαλείτο, αντιπροσώπευε την ομάδα της Κύπρου.
Το Καλοκαίρι του 2018 με συμπαίκτρια την Ζώγια Κωνσταντοπούλου φτάνει στο Χρυσό Μετάλλιο στο Ευρωπαϊκό Πρωτάθλημα Ζώνης Μικρών Κρατών στη Βαντούζ του Λιχτενστάιν. www.elemesos.com
Τον Αύγουστο του 2019 επανεμφανίζεται το δίδυμο Μ-Μ, Μανωλίνα Κωνσταντίνου - Μαριώτα Αγγελοπούλου, και αφού κατακτά το Παγκύπριο Πρωτάθλημα Άμμου, new.volleyball.org.cy λίγο αργότερα κατακτά το Ασημένιο Μετάλλιο στους Παράκτιους Μεσογειακούς Αγώνες της Πάτρας. new.volleyball.org.cy

 Διεθνής Καριέρα 
Η Μανωλίνα Κωνσταντίνου από πολύ μικρή έχει κληθεί και συμμετάσχει στις εθνικές ομάδες Κορασίδων και Νεανίδων της Κύπρου. Επίσης έχει αρκετές συμμετοχές και με την Εθνική Γυναικών της Κύπρου, με την οποία το 2013 συμμετείχε στην κατάκτηση της 1ης θέσης στη «Ζώνη Μικρών Κρατών» του Ευρωπαϊκού Πρωταθλήματος.Small Countries Division 2013 women.volleybox.net

 Συλλογικοί τίτλοι - Διακρίσεις
 Εθνικά Πρωταθλήματα 
3 Πρωταθλήματα Κύπρου
 2008-09 (Α.Ε. Λεμεσού)
 2022-23, 2023-24 (Ολυμπιάδα Νεάπολης Λευκωσίας)2η θέση: 2009-10 (Α.Ε. Λεμεσού)3η θέση: 2010-11 (Α.Ε. Λεμεσού)5 Πρωταθλήματα Ελλάδας
 2012-13, 2013-14, 2014-15, 2015-16 (Ολυμπιακός Πειραιώς)
 2021-22 (Παναθηναϊκός Α.Ο.)
3η θέση: 2011-12 (Παναθηναϊκός Α.Ο.)

Πρωτάθλημα Ουγγαρίας2η θέση: 2020-21 (Μπεκεστσάμπαϊ Ρ.Σ.Ε.)

 Εθνικά Κύπελλα 3 Κύπελλα Κύπρου
 2011 (Α.Ε. Λεμεσού)
 2023, 2024 (Ολυμπιάδα Νεάπολης Λευκωσίας)
2η θέση: 2010 (Α.Ε. Λεμεσού)

3 Σούπερ Καπ Κύπρου
 2011 (Α.Ε. Λεμεσού)
 2022, 2023 (Ολυμπιάδα Νεάπολης Λευκωσίας)5 Κύπελλα Ελλάδας
 2013, 2014, 2015, 2016 (Ολυμπιακός Πειραιώς)
 2022 (Παναθηναϊκός Α.Ο.)
2η θέση: 2012 (Παναθηναϊκός Α.Ο.)

Κύπελλο Ουγγαρίας2η θέση''': 2021 (Μπεκεστσάμπαϊ Ρ.Σ.Ε.)

 Ατομικές διακρίσεις 
 Κύπελλο Ελλάδας 2013 - Σαντορίνη: Πολυτιμότερη Παίκτρια (MVP) Τελικής Φάσης 
 Πρωτάθλημα Ελλάδας 2017-18: Πολυτιμότερη Παίκτρια (MVP) 1ης αγωνιστικής Πολυτιμότερη Παίκτρια (MVP) 1ης αγωνιστικής 2017-18  www.volleyball.gr και 17ης αγωνιστικής Πολυτιμότερη Παίκτρια (MVP) 17ης αγωνιστικής 2017-18  www.volleyball.gr
 Πρωτάθλημα Ελλάδας 2018-19: Πολυτιμότερη Παίκτρια (MVP) 16ης αγωνιστικής Πολυτιμότερη Παίκτρια (MVP) 16ης αγωνιστικής 2018-19  www.volleyball.gr
 Πρωτάθλημα Ελλάδας 2019-20: Πολυτιμότερη Παίκτρια (MVP) 17ης αγωνιστικής Πολυτιμότερη Παίκτρια (MVP) 17ης αγωνιστικής 2019-20 www.volleyball.gr
 Πρωτάθλημα Ελλάδας 2020-21: Πολυτιμότερη Παίκτρια (MVP) 3ης αγωνιστικής Η Μανωλίνα Κωνσταντίνου MVP της 3ης αγωνιστικής www.volleyball.gr
 Πρωτάθλημα Ελλάδας 2021-22: Πολυτιμότερη Παίκτρια (MVP) 2ου τελικού Η Μανωλίνα Κωνσταντίνου MVP του δεύτερου τελικού της Volley League Γυναικών www.volleyball.gr 
 Πρωτάθλημα Ελλάδας 2024-25: Πολυτιμότερη Παίκτρια (MVP) 10ης αγωνιστικής Η Μανωλίνα Κωνσταντίνου MVP της 10ης αγωνιστικής της Volley League Γυναικών www.volleyball.gr

 Παραπομπές 

 Εξωτερικοί σύνδεσμοι - Πηγές 
 Μανωλίνα Κωνσταντίνου: Παρουσίαση - Ατομικά στοιχεία - Ομάδες - Τίτλοι - Διακρίσεις women.volleybox.net
 Μανωλίνα Κωνσταντίνου: Παρουσίαση - Ομάδες - Αγώνες - Στατιστικά globalsportsarchive.com
 Μανωλίνα Κωνσταντίνου: Ατομικά στοιχεία - Ομάδες καριέρας greekvolley.eu
 Μανωλίνα Κωνσταντίνου: Ευρωπαϊκή παρουσία www-old.cev.eu
 Η Μανωλίνα Κωνσταντίνου θα σε κάνει να «κολλήσεις» (Συνέντευξη 2016) www.sport-fm.gr 
 Εθνική Κύπρου 2015 www.cev-old.eu
 Ειδήσεις για τη Μανωλίνα Κωνσταντίνου www.onsports.gr
 Ειδήσεις για τη Μανωλίνα Κωνσταντίνου www.greekvolley.gr
 Στην Ολυμπιάδα Νεαπόλεως η Μανωλίνα Κωνσταντίνου (Σύντομο βιογραφικό) sportime.sigmalive.com 

Κατηγορία:Κύπριοι αθλητές
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ